Žalmi.
114.
Sar o Izrael avelas avri andral o Egipt, o kher le Jakoboskro le cudze narodendar, 
o Juda ačhiľa le Devleskro sveto than, o Izrael leskro kraľišagos. 
O moros oda dikhľa a denašľa, o paňi Jordan chudňa te džal palal, 
o verchi chučkerenas sar bakre a o brehi sar cikne bakrore. 
So tute, morona, hoj denašľal? So tute, Jordanona, hoj visaľiľal palal? 
Verchale, soske chučkeren sar bakre? Brehale, soske chučkeren sar cikne bakrore? 
Izdra, phuvije, anglo Raj, anglo Del le Jakoboskro, 
savo čerinel e skala pro jazeros a o kremeňis pro prameňa le paňengre. 
